อเมริกัน ชัตดาวน์
สภาวะ ชะงักงัน หยุดกะทันหัน เพราะขาดงบประมาณบริหารประเทศเกิดขึ้นอีกครั้งกับรัฐบาลสหรัฐฯ เหตุเพราะการ คัดง้าง ระหว่างขั้วการเมือง คิดต่าง ทำให้การลงมติผ่านร่างงบประมาณประจำปีมีปัญหา,เหตุ ชัตดาวน์ ครั้งนี้ถือเป็นครั้งแรก เรียกได้ว่าคือ ของขวัญ มอบแด่ประธานาธิบดีโดนัลด์ ทรัมป์ ทำงานบริหารประเทศครบ 1 ปี,อะไรเกิดขึ้นท่ามกลางปัญหา ชัตดาวน์,เงินไม่มา งานไม่เดิน รัฐบาลสหรัฐฯ ต้องขาดแคลนงบประมาณประจำปี 2561 ใช้อัดฉีดหล่อลื่นฟันเฟืองขับเคลื่อนประเทศเกือบทั้งระบบ สิ่งที่ได้รับผลกระทบก่อนเพื่อน คือ การพักงาน--Furlough หรือ เจ้าหน้าที่ของรัฐในส่วนงานที่จำเป็นน้อย ถูกคำสั่ง หยุดงานชั่วคราว โดยไม่ได้รับค่าจ้าง,สภาวะ ชัตดาวน์ ครั้งที่แล้วในรัฐบาลประธานาธิบดีบารัค โอบามา เกิดขึ้นเมื่อช่วงเดือน ต.ค.ปี 2556 กระบวนการ คัดง้าง ยืดเยื้อ 16 วัน พนักงานของรัฐต้องตกอยู่ในสภาพ พักงาน มากกว่า 800,000 ตำแหน่ง ผู้ได้รับผลกระทบเดือดร้อนพากันออกมาแสดงพลังประท้วง ความเสียหายทางเศรษฐกิจประเมินกว่า 2,000 ล้านดอลลาร์สหรัฐฯ ไม่นับรวมผลกระทบความเชื่อมั่นรัฐบาลเสียหายประเมินค่าไม่ได้,หาก ชัตดาวน์ ครั้งนี้ยืดเยื้อ รัฐบาลอ้างฟันเฟืองสำคัญๆที่จะไม่ได้รับผลกระทบคือ ภารกิจด้านความมั่นคง งานกระทรวงกลาโหมเรื่องสงครามอัฟกานิสถานและการปราบเครือข่ายก่อการร้ายในอิรักและซีเรีย ทหารหาญ 1.3 ล้านนายยังคงทำหน้าที่ตามปกติ แต่การดูแลซ่อมบำรุงยุทธภัณฑ์เรือและเครื่องบินต้องชะงักไว้ก่อน ข้าราชการพลเรือนสังกัดกระทรวงกลาโหมต้องถูกพักงาน,ส่วนภารกิจกระทรวงยุติธรรม ข้าราชการต้องถูกพักงานอยู่บ้าน 95,000 ตำแหน่ง จากทั้งหมด 115,000 ตำแหน่ง แม้แต่เจ้าหน้าที่ทำเนียบขาวมากกว่า 1,000 คน จากทั้งหมด 1,715 คน ต้องนอนอยู่บ้าน ไม่ต้องไปทำงาน,ส่วนงานการท่องเที่ยวตามอุทยานแห่งชาติทั่วประเทศ ยังเปิดดำเนินการตามปกติ แต่ผู้ไปเยือนอาจเผชิญปัญหาความไม่สะดวกหลายอย่างเพิ่มขึ้น รวมถึงเรื่องความสะอาดห้องน้ำ,เครือข่ายการคมนาคมภายในประเทศ รัฐบาลประกาศให้คำมั่นบรรเทาผลกระทบต่อผู้ใช้บริการให้น้อยที่สุด เช่นเดียวกับงานบริการสังคมอื่นๆ งานรักษาพยาบาล รวมถึงความช่วยเหลือบริการด้านสาธารณสุข งานด้านการเงินการธนาคาร การเคหะฯและการรักษาเสถียรภาพด้านพลังงานของประเทศ,แต่จะทำได้ดีแค่ไหนต้องติดตามชมผลงานฝีมือรัฐบาลโดนัลด์ ทรัมป์ ครบรอบปี,อานุภาพ เงินกระแชง
เหตุ ชัตดาวน์ ครั้งนี้ถือเป็นครั้งแรก เรียกได้ว่าคือ ของขวัญ มอบแด่ประธานาธิบดีโดนัลด์ ทรัมป์
โดนัลด์ ทรัมป์,ชัตดาวน์,งบประมาณ,หน้าต่างโลก,อานุภาพ เงินกระแชง